Omkring midnat natten til lørdag blev en middelaldrende mand kørt ned af en knallert. Han ligger nu i koma på Aalborg Sygehus.

Natten til lørdag ved midnatstid blev en 56-årig mand alvorlig kvæstet på Frederikshavnsvej lige øst for Sindal. Han blev påkørt af en knallert, og blev derfor kørt til sygehus Vendsyssel i Hjørring. Senere på natten blev han så overført til Aalborg Sygehus. Den 56-årige mand fik en kraftig hovedlæsion og ligger lige nu i koma. Manden har desuden brækket nakken og fået et lårbensbrud. Ifølge vagtchefen skulle han være udenfor livsfare. Knallerten blev kørt af en 27-årig mand fra lokalområdet. Han blev anbragt i detentionen efter påkørslen, men er nu løsladt igen. .